title: 2017 m. gruodžio 14 d. Komisijos įgyvendinimo reglamentas (ES) 2017/2382, kuriuo nustatomi informacijos perdavimo pagal Europos Parlamento ir Tarybos direktyvą 2014/65/ES standartinių formų, šablonų ir procedūrų techniniai įgyvendinimo standartai (Tekstas svarbus EEE. )

text:
20.12.2017

               LT

               Europos Sąjungos oficialusis leidinys

               L 340/6

         KOMISIJOS ĮGYVENDINIMO REGLAMENTAS (ES) 2017/2382
   2017 m. gruodžio 14 d.
   kuriuo nustatomi informacijos perdavimo pagal Europos Parlamento ir Tarybos direktyvą 2014/65/ES standartinių formų, šablonų ir procedūrų techniniai įgyvendinimo standartai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (1), ypač į jos 34 straipsnio 9 dalį ir 35 straipsnio 12 dalį,
   kadangi:

               (1)

               tikslinga nustatyti informacijos, kurios reikalaujama, kai investicinės įmonės, rinkos operatoriai ir, kai privaloma pagal Direktyvą 2014/65/ES, kredito įstaigos, naudodamiesi laisve teikti paslaugas arba įsisteigimo laisve, pageidauja teikti investicines paslaugas arba vykdyti veiklą kitoje valstybėje narėje, bendras standartines formas, procedūras ir šablonus;

               (2)

               atsižvelgiant į Direktyvos 2014/65/ES 34 straipsnio 1 dalį ir 35 straipsnio 1 dalį, šio reglamento nuostatos taip pat turėtų būti taikomos kredito įstaigoms, kurioms veiklos leidimas išduotas pagal Europos Parlamento ir Tarybos direktyvą 2013/36/ES (2) ir kurios teikia investicines paslaugas, naudodamos priklausomus agentus pagal laisvę teikti investicines paslaugas arba įsteigti filialą;

               (3)

               kad būtų lengviau netrukdomai teikti investicines paslaugas ir vykdyti veiklą valstybėse narėse, o kompetentingoms institucijoms – veiksmingai atlikti savo atitinkamas užduotis ir pareigas, svarbu nustatyti standartines formas, kurios apimtų pranešimų dėl paso kalbą ir perdavimo priemones ir kurias galėtų naudoti investicinės įmonės, rinkos operatoriai ir, jei būtina, kredito įstaigos, taip pat buveinės ir priimančiųjų valstybių narių kompetentingos institucijos;

               (4)

               siekiant užtikrinti i) informacijos, kurią buveinės valstybės narės kompetentingai institucijai pateikė investicinė įmonė, rinkos operatorius arba, jei būtina, kredito įstaiga, ir ii) informacijos, kurią buveinės valstybės narės kompetentinga institucija pateikė priimančiosios valstybės narės kompetentingai institucijai, kokybę, reikia, kad buveinės valstybės narės kompetentinga institucija atliktų pateikto pranešimo tikslumo ir išsamumo įvertinimą;

               (5)

               nuostatos, pagal kurias reikalaujama, kad buveinės valstybės narės kompetentinga institucija nurodytų, ar pranešimas yra laikomas neišsamiu arba neteisingu, yra būtinos siekiant užtikrinti aiškumą nustatant visus trūkstamus arba klaidingus elementus ir apie juos pranešant, padėti išspręsti šiuos klausimus ir išsamią bei teisingą informaciją pateikti iš naujo;

               (6)

               būtina patvirtinti, kad pateiktas pranešimas dėl filialo paso arba pranešimas dėl priklausomo agento paso yra gautas, nes pagal tai nustatoma aiški atitinkamo pranešimo gavimo diena ir tiksli diena, kurią investicinė įmonė gali įsteigti filialą arba pasinaudoti priimančiojoje valstybėje narėje įsisteigusiu agentu;

               (7)

               siekiant užtikrinti derėjimą, reikėtų naudoti specialias formas, kai investicinė įmonė arba rinkos operatorius, valdantis daugiašalę prekybos sistemą arba organizuotos prekybos sistemą, kitos valstybės narės teritorijoje pageidauja pagerinti toje valstybėje narėje įsisteigusių nuotolinių naudotojų, narių ar dalyvių galimybes patekti į tas sistemas ir jose prekiauti, kad būtų užtikrintas tiek informacijos, kurią pateikia investicinė įmonė arba rinkos operatorius buveinės valstybės narės kompetentingai institucijai, tiek informacijos, kurią buveinės valstybės narės kompetentinga institucija pateikia priimančiosios valstybės narės kompetentingai institucijai, pakankamumas;

               (8)

               nuoseklumo sumetimais ir siekiant užtikrinti sklandų finansų rinkų veikimą, būtina, kad šiame reglamente nustatytos nuostatos ir susijusios nacionalinės nuostatos, kuriomis į nacionalinę teisę perkeliama Direktyva 2014/65/ES, būtų pradėtos taikyti nuo tos pačios dienos;

               (9)

               šis reglamentas grindžiamas Europos vertybinių popierių ir rinkų institucijos (EVPRI) Komisijai pateiktais techninių įgyvendinimo standartų projektais;

               (10)

               pagal Europos Parlamento ir Tarybos reglamento (ES) Nr. 1095/2010 (3) 15 straipsnį EVPRI surengė atviras viešas konsultacijas dėl tokių techninių įgyvendinimo standartų projektų, išnagrinėjo galimas su jais susijusias sąnaudas ir naudą ir paprašė, kad pagal to reglamento 37 straipsnį įsteigta Vertybinių popierių ir rinkų suinteresuotųjų subjektų grupė pateiktų savo nuomonę,

         PRIĖMĖ ŠĮ REGLAMENTĄ:
   1 straipsnis
   Taikymo sritis
   1.   Šis reglamentas taikomas investicinėms įmonėms ir rinkos operatoriams, valdantiems daugiašalę prekybos sistemą (DPS) arba organizuotos prekybos sistemą (OPS).
   2.   Be to, šis reglamentas taikomas kredito įstaigoms, kurioms veiklos leidimas išduotas pagal Europos Parlamento ir Tarybos direktyvą 2013/36/ES ir kurios teikia vieną ar daugiau investicinių paslaugų arba vykdo investicinę veiklą pagal Direktyvą 2014/65/ES ir pageidauja naudotis priklausomais agentais pagal tokias teises:

               a)

               laisvę teikti investicines paslaugas ir vykdyti investicinę veiklą pagal Direktyvos 2014/65/ES 34 straipsnio 5 dalį;

               b)

               įsisteigimo laisvę pagal Direktyvos 2014/65/ES 35 straipsnio 7 dalį.

         2 straipsnis
   Bendrieji reikalavimai
   1.   Visi pagal šį reglamentą teikiami pranešimai ar informacija teikiami oficialiąja Sąjungos kalba, kuri priimtina tiek buveinės, tiek priimančiosios valstybės narės kompetentingoms institucijoms.
   Jie teikiami popierine forma arba, jeigu tai priimtina atitinkamai kompetentingai institucijai, elektroninėmis priemonėmis.
   2.   Kompetentingos institucijos viešai skelbia informaciją apie priimtiną (-as) kalbą (-as) ir pateikimo priemones, įskaitant kontaktinius duomenis, skirtus pranešimams dėl paso.
   3 straipsnis
   Pranešimo dėl investicinių paslaugų ir veiklos paso pateikimas
   1.   Investicinė įmonė buveinės valstybės narės kompetentingai institucijai teikia pranešimą dėl investicinių paslaugų ir veiklos paso pagal Direktyvos 2014/65/ES 34 straipsnio 2 arba 5 dalį I priede pateikta forma.
   2.   Vadovaudamasi 1 dalimi, investicinė įmonė dėl kiekvienos valstybės narės, kurioje ji planuoja veiklą, buveinės valstybės narės kompetentingai institucijai pateikia po atskirą pranešimą dėl investicinių paslaugų ir veiklos paso.
   3.   Investicinė įmonė arba kredito įstaiga, nurodyta 1 straipsnio 2 dalies a punkte, pageidaujanti teikti investicines paslaugas arba vykdyti veiklą naudodamasi buveinės valstybėje narėje įsisteigusiu priklausomu agentu, buveinės valstybės narės kompetentingai institucijai pateikia pranešimą dėl investicinių paslaugų ir veiklos paso užpildydama tik tas I priede pateiktos formos dalis, kurios yra susijusios su priklausomu agentu.
   4 straipsnis
   Pranešimo dėl investicinių paslaugų ir veiklos paso išsamumo ir tikslumo įvertinimas
   1.   Gavusi pranešimą dėl investicinių paslaugų ir veiklos paso pagal 3 straipsnį, buveinės valstybės narės kompetentinga institucija vertina pateiktos informacijos išsamumą ir tikslumą.
   2.   Jeigu pateikta informacija yra laikoma neišsamia arba neteisinga, buveinės valstybės narės kompetentinga institucija nepagrįstai nedelsdama apie tai informuoja investicinę įmonę arba kredito įstaigą, nurodytą 1 straipsnio 2 dalies a punkte. Buveinės valstybės narės kompetentinga institucija nurodo, kodėl informacija laikoma neišsamia arba neteisinga.
   3.   Direktyvos 2014/65/ES 34 straipsnio 3 dalyje ir 34 straipsnio 5 dalies antroje pastraipoje nurodytas vieno mėnesio laikotarpis prasideda nuo pranešimo dėl investicinių paslaugų ir veiklos paso, kuriame pateikta informacija yra laikoma išsamia ir teisinga, gavimo dienos.
   5 straipsnis
   Informavimas apie pranešimą dėl investicinių paslaugų ir veiklos paso
   1.   Buveinės valstybės narės kompetentinga institucija per vieną mėnesį nuo pranešimo pagal 3 straipsnį gavimo dienos priimančiosios valstybės narės kompetentingą instituciją apie tą pranešimą informuoja naudodama II priede pateiktą formą ir kartu pateikdama pranešimo kopiją.
   2.   Buveinės valstybės narės kompetentinga institucija nepagrįstai nedelsdama informuoja investicinę įmonę arba kredito įstaigą, nurodytą 1 straipsnio 2 dalies a punkte, apie pagal 1 dalį perduotą pranešimą, įskaitant to pranešimo perdavimo datą.
   6 straipsnis
   Pranešimo dėl investicinių paslaugų ir veiklos duomenų pasikeitimo pateikimas
   1.   Pasikeitus bet kuriems pranešimo dėl investicinių paslaugų ir veiklos paso duomenims, investicinė įmonė arba kredito įstaiga, nurodyta 1 straipsnio 2 dalies a punkte, buveinės valstybės narės kompetentingai institucijai pateikia pranešimą naudodama I priede pateiktą formą.
   2.   Teikdama pranešimą pagal šio straipsnio pirmą dalį, investicinė įmonė arba kredito įstaiga, nurodyta 1 straipsnio 2 dalies a punkte, užpildo tik tas I priede pateiktos formos dalis, kurios yra susijusios su pranešimo dėl investicinių paslaugų ir veiklos duomenų pasikeitimais.
   3.   Teikdama pranešimą, susijusį su teikiamų investicinių paslaugų, vykdomos veiklos, teikiamų papildomų paslaugų arba finansinių priemonių duomenų pasikeitimais, investicinė įmonė arba kredito įstaiga, nurodyta 1 straipsnio 2 dalies a punkte, išvardija visas investicines paslaugas, veiklą, papildomas paslaugas arba finansines priemones, kurias teikia arba vykdo pranešimo metu, arba kurias ketina teikti arba vykdyti ateityje.
   7 straipsnis
   Informavimas apie pranešimą dėl investicinių paslaugų ir veiklos duomenų pasikeitimo
   1.   Buveinės valstybės narės kompetentinga institucija, gavusi pranešimą pagal 6 straipsnį, nepagrįstai nedelsdama priimančiosios valstybės narės kompetentingą instituciją informuoja apie praneštus pasikeitimus naudodama III priede pateiktą formą ir kartu pateikdama pranešimo pagal 6 straipsnį kopiją.
   2.   Jeigu investicinės įmonės arba kredito įstaigos veiklos leidimas panaikinamas arba atšaukiamas, buveinės valstybės narės kompetentinga institucija priimančiosios valstybės narės kompetentingai institucijai apie tai praneša naudodama III priede pateiktą formą.
   8 straipsnis
   Pranešimo dėl prieigos prie DPS ar OPS gerinimo priemonių teikimo pateikimas
   Investicinė įmonė arba rinkos operatorius, valdantis DPS arba OPS, kurie kitos priimančiosios valstybės narės teritorijoje pageidauja pagerinti toje priimančiojoje valstybėje narėje įsisteigusių nuotolinių naudotojų, narių ar dalyvių galimybes patekti į tas sistemas ir jose prekiauti, buveinės valstybės narės kompetentingai institucijai praneša išsamius priimančiosios valstybės narės, kurioje ketina teikti tokias priemones, duomenis naudodami IV priede pateiktą formą.
   9 straipsnis
   Informavimas apie pranešimą dėl prieigos prie DPS ar OPS gerinimo priemonių teikimo
   1.   Buveinės valstybės narės kompetentinga institucija per vieną mėnesį nuo pranešimo pagal 8 straipsnį gavimo dienos priimančiosios valstybės narės kompetentingą instituciją informuoja apie tą pranešimą naudodama V priede pateiktą formą ir kartu pateikdama pranešimo kopiją.
   2.   Buveinės valstybės narės kompetentinga institucija nepagrįstai nedelsdama informuoja investicinę įmonę arba rinkos operatorių, valdantį DPS arba OPS, apie pagal 1 dalį perduotą pranešimą, įskaitant to pranešimo perdavimo datą.
   10 straipsnis
   Pranešimo dėl prieigos prie DPS ar OPS gerinimo priemonių teikimo duomenų pasikeitimo pateikimas
   1.   Pasikeitus bet kuriems pranešimo dėl prieigos prie DPS ar OPS gerinimo priemonių teikimo duomenims, investicinė įmonė arba rinkos operatorius, valdantis DPS arba OPS, buveinės valstybės narės kompetentingai institucijai pateikia pranešimą naudodami IV priede pateiktą formą.
   2.   Teikdami pranešimą pagal 1 dalį, investicinė įmonė arba rinkos operatorius, valdantis DPS arba OPS, užpildo tik tas IV priede pateiktos formos dalis, kurios susijusios su pranešimo dėl prieigos prie DPS ar OPS gerinimo priemonių teikimo duomenų pasikeitimais.
   11 straipsnis
   Informavimas apie pranešimą dėl prieigos prie DPS ar OPS gerinimo priemonių teikimo duomenų pasikeitimo
   Buveinės valstybės narės kompetentinga institucija, gavusi pranešimą pagal 10 straipsnio 1 dalį, nepagrįstai nedelsdama priimančiosios valstybės narės kompetentingai institucijai perduoda informaciją apie praneštus pasikeitimus naudodama III priede pateiktą formą ir kartu pateikdama pranešimo kopiją.
   12 straipsnis
   Pranešimo dėl filialo paso pateikimas
   Investicinė įmonė, pageidaujanti kitos valstybės narės teritorijoje įsteigti filialą, buveinės valstybės narės kompetentingai institucijai pateikia informaciją, kaip reikalaujama Direktyvos 2014/65/ES 35 straipsnio 2 dalyje, naudodama VI priede pateiktą formą.
   13 straipsnis
   Pranešimo dėl priklausomo agento paso pateikimas
   1.   Investicinė įmonė arba kredito įstaiga, nurodyta 1 straipsnio 2 dalies b punkte, pageidaudama naudotis kitoje valstybėje narėje įsisteigusiu priklausomu agentu, buveinės valstybės narės kompetentingai institucijai pateikia informaciją, kaip reikalaujama Direktyvos 2014/65/ES 35 straipsnio 2 dalyje, naudodama VII priede pateiktą formą.
   2.   Jeigu investicinė įmonė arba kredito įstaiga, nurodyta 1 straipsnio 2 dalies b punkte, pageidauja naudotis daugiau negu vienu priklausomu agentu kitoje valstybėje narėje, ji dėl kiekvieno priklausomo agento, kuriuo ketina naudotis, užpildo atskirą pranešimą.
   3.   Investicinė įmonė, pageidaudama įsteigti filialą, kuris ketina naudotis priklausomais agentais, buveinės valstybės narės kompetentingai institucijai dėl kiekvieno priklausomo agento pateikia atskirą pranešimą dėl priklausomo agento paso užpildydama VII priede pateiktą formą.
   14 straipsnis
   Pranešimo dėl filialo paso arba pranešimo dėl priklausomo agento paso išsamumo ir tikslumo įvertinimas
   1.   Gavusi pranešimą pagal 12 arba 13 straipsnį, buveinės valstybės narės kompetentinga institucija vertina pateiktos informacijos išsamumą ir tikslumą.
   2.   Jeigu pateikta informacija yra laikoma neišsamia arba neteisinga, buveinės valstybės narės kompetentinga institucija nepagrįstai nedelsdama apie tai informuoja investicinę įmonę arba kredito įstaigas, nurodytas 1 straipsnio 2 dalies b punkte. Buveinės valstybės narės kompetentinga institucija nurodo, kodėl informacija laikoma neišsamia arba neteisinga.
   3.   Direktyvos 2014/65/ES 35 straipsnio 3 dalyje ir 35 straipsnio 7 dalies antroje pastraipoje nurodytas trijų mėnesių laikotarpis prasideda nuo pranešimo dėl filialo paso arba pranešimo dėl priklausomo agento paso, kuriame pateikta informacija yra laikoma išsamia ir teisinga, gavimo dienos.
   15 straipsnis
   Informavimas apie pranešimą dėl filialo paso
   1.   Buveinės valstybės narės kompetentinga institucija per tris mėnesius nuo pranešimo dėl filialo paso pagal 12 straipsnį gavimo dienos priimančiosios valstybės narės kompetentingą instituciją informuoja apie tą pranešimą naudodama VIII priede pateiktą formą ir kartu pateikdama pranešimo kopiją.
   2.   Buveinės valstybės narės kompetentinga institucija nepagrįstai nedelsdama informuoja investicinę įmonę apie pagal 1 dalį perduotą pranešimą, įskaitant to pranešimo perdavimo datą.
   3.   Priimančiosios valstybės narės kompetentinga institucija pranešimo gavimo patvirtinimą pateikia ir buveinės valstybės narės kompetentingai institucijai, ir investicinei įmonei.
   16 straipsnis
   Informavimas apie pranešimą dėl priklausomo agento paso
   1.   Buveinės valstybės narės kompetentinga institucija per tris mėnesius nuo pranešimo dėl priklausomo agento paso pagal 13 straipsnį gavimo dienos priimančiosios valstybės narės kompetentingą instituciją informuoja apie tą pranešimą naudodama IX priede pateiktą formą ir kartu pateikdama pranešimo kopiją.
   2.   Buveinės valstybės narės kompetentinga institucija nepagrįstai nedelsdama informuoja investicinę įmonę arba kredito įstaigą apie pagal 1 dalį perduotą pranešimą, įskaitant to pranešimo perdavimo datą.
   3.   Priimančiosios valstybės narės kompetentinga institucija pranešimo gavimo patvirtinimą pateikia ir buveinės valstybės narės kompetentingai institucijai, ir investicinei įmonei arba kredito įstaigai, nurodytai 1 straipsnio 2 dalies b punkte.
   4.   Priklausomas agentas nepradeda teikti savo siūlomų investicinių paslaugų arba vykdyti siūlomos veiklos, kol jis neužregistruojamas valstybės narės, kurioje jis įsisteigė, viešame registre pagal Direktyvos 2014/65/ES 29 straipsnio 3 dalį.
   5.   Priklausomas agentas nepradeda teikti savo siūlomų investicinių paslaugų arba vykdyti siūlomos veiklos, kol jis negauna priimančiosios valstybės narės kompetentingos institucijos pranešimo.
   6.   Jeigu toks pranešimas nepateikiamas, priklausomas agentas gali pradėti teikti savo siūlomas investicines paslaugas ir vykdyti siūlomą veiklą praėjus dviem mėnesiams nuo buveinės valstybės narės kompetentingos institucijos pranešimo pateikimo dienos, kaip nurodyta 2 dalyje.
   17 straipsnis
   Pranešimo dėl filialo duomenų pasikeitimo pateikimas
   1.   Pasikeitus pranešimo dėl filialo paso duomenims, investicinė įmonė buveinės valstybės narės kompetentingai institucijai pateikia pranešimą naudodama VI priede pateiktą formą.
   Investicinė įmonė arba kredito įstaiga užpildo tik tas VI priede pateiktos formos dalis, kurios susijusios su pranešimo dėl filialo paso duomenų pasikeitimais.
   2.   Jeigu investicinė įmonė arba kredito įstaiga ketina pakeisti investicines paslaugas, veiklą, papildomas paslaugas arba finansines priemones, kurias teikia arba vykdo naudodamasi priklausomais agentais, ji, naudodamasi VI priede pateikta forma, išvardija visas investicines paslaugas, veiklą, papildomas paslaugas arba finansines priemones, kurias teikia arba vykdo naudodamasi priklausomais agentais to pranešimo metu, arba kurias ketina teikti arba vykdyti naudodamasi priklausomais agentais ateityje.
   3.   Apie pranešimo dėl filialo paso duomenų pasikeitimus, susijusius su filialo veiklos nutraukimu, pranešama naudojantis X priede pateikta forma.
   18 straipsnis
   Pranešimo dėl priklausomo agento duomenų pasikeitimo pateikimas
   1.   Pasikeitus bet kuriems pranešimo dėl priklausomo agento paso duomenims, investicinė įmonė arba kredito įstaiga, nurodyta 1 straipsnio 2 dalies b punkte, buveinės valstybės narės kompetentingai institucijai pateikia pranešimą naudodama VII priede pateiktą formą.
   Investicinė įmonė arba kredito įstaiga užpildo tik tas VII priede pateiktos formos dalis, kurios susijusios su pranešimo dėl priklausomo agento paso duomenų pasikeitimais.
   2.   Jeigu investicinė įmonė ketina pakeisti investicines paslaugas, veiklą arba finansines priemones, susijusias su pranešimu dėl priklausomo agento paso, ji, naudodamasi VI priede pateikta forma, išvardija visas investicines paslaugas, veiklą arba finansines priemones, kurias teikia arba vykdo naudodamasi priklausomu agentu to pranešimo metu arba kurias ketina teikti arba vykdyti ateityje.
   3.   Apie pranešimo dėl priklausomo agento paso duomenų pasikeitimus, susijusius su kitoje valstybėje narėje įsisteigusio priklausomo agento paslaugų atsisakymu, pranešama naudojantis X priede pateikta forma.
   19 straipsnis
   Informavimas apie pranešimą dėl filialo duomenų pasikeitimo
   1.   Buveinės valstybės narės kompetentinga institucija, gavusi pranešimą pagal 17 straipsnio 1 dalį, nepagrįstai nedelsdama priimančiosios valstybės narės kompetentingai institucijai perduoda informaciją apie praneštus pasikeitimus naudodama XI priede pateiktą formą ir kartu pateikdama pranešimo kopiją.
   2.   Buveinės valstybės narės kompetentinga institucija, gavusi pranešimą pagal 17 straipsnio 3 dalį, nepagrįstai nedelsdama priimančiosios valstybės narės kompetentingai institucijai perduoda informaciją apie praneštus pasikeitimus naudodama XIII priede pateiktą formą ir kartu pateikdama pranešimo kopiją.
   20 straipsnis
   Informavimas apie pranešimą dėl priklausomo agento duomenų pasikeitimo
   1.   Buveinės valstybės narės kompetentinga institucija, gavusi pranešimą pagal 18 straipsnio 1 dalį, nepagrįstai nedelsdama priimančiosios valstybės narės kompetentingai institucijai perduoda informaciją apie praneštus pasikeitimus naudodama XII priede pateiktą formą ir kartu pateikdama pranešimo kopiją.
   2.   Buveinės valstybės narės kompetentinga institucija, gavusi pranešimą pagal 18 straipsnio 3 dalį, nepagrįstai nedelsdama priimančiosios valstybės narės kompetentingai institucijai perduoda informaciją apie praneštus pasikeitimus naudodama XIII priede pateiktą formą ir kartu pateikdama pranešimo kopiją.
   21 straipsnis
   Įsigaliojimas ir taikymas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 3 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 173, 2014 6 12, p. 349.

      (2)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

      (3)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

      I PRIEDAS

      II PRIEDAS

      III PRIEDAS

      IV PRIEDAS

      V PRIEDAS

      VI PRIEDAS

      VII PRIEDAS

      VIII PRIEDAS

      IX PRIEDAS

      X PRIEDAS

      XI PRIEDAS

      XII PRIEDAS

      XIII PRIEDAS


title: 2017 m. gruodžio 19 d. Komisijos įgyvendinimo reglamentas (ES) 2017/2383, kuriuo pratęsiamas nuostatos, leidžiančios nukrypti nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų žvejojant Slovėnijos teritoriniuose vandenyse „volantinos“ tipo tralais, galiojimas

text:
20.12.2017

               LT

               Europos Sąjungos oficialusis leidinys

               L 340/32

         KOMISIJOS ĮGYVENDINIMO REGLAMENTAS (ES) 2017/2383
   2017 m. gruodžio 19 d.
   kuriuo pratęsiamas nuostatos, leidžiančios nukrypti nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų žvejojant Slovėnijos teritoriniuose vandenyse „volantinos“ tipo tralais, galiojimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 21 d. Tarybos reglamentą (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (1), ypač į jo 13 straipsnio 5 dalį,
   kadangi:

               (1)

               Reglamento (EB) Nr. 1967/2006 13 straipsnio 1 dalimi draudžiama naudoti velkamuosius įrankius 3 jūrmylių ir mažesniu atstumu nuo kranto arba iki 50 metrų izobatos, kur tas gylis yra pasiekiamas trumpesniu atstumu nuo kranto;

               (2)

               valstybės narės prašymu Komisija gali leisti nukrypti nuo Reglamento (EB) Nr. 1967/2006 13 straipsnio 1 dalies, jei įvykdomos tam tikros 13 straipsnio 5 ir 9 dalyse nustatytos sąlygos;

               (3)

               2013 m. vasario 8 d. Komisija gavo Slovėnijos prašymą leisti taikyti nuo Reglamento (EB) Nr. 1967/2006 13 straipsnio 1 dalies pirmos pastraipos nukrypti leidžiančią nuostatą, kad būtų galima naudoti „volantinos“ tipo tralus Slovėnijos teritoriniuose vandenyse 1,5–3 jūrmylių atstumu nuo kranto mažesniame negu 50 metrų gylyje;

               (4)

               Slovėnijos prašymas dėl nukrypti leidžiančios nuostatos atitiko Reglamento (EB) Nr. 1967/2006 13 straipsnio 5 ir 9 dalyse nustatytas sąlygas ir nukrypti leidžiančią nuostatą leista taikyti Komisijos įgyvendinimo reglamentu (ES) Nr. 277/2014 (2) iki 2017 m. kovo 23 d.;

               (5)

               2016 m. birželio 20 d. Komisija gavo Slovėnijos prašymą pratęsti nukrypti leidžiančios nuostatos galiojimą laikotarpiui po 2017 m. kovo 23 d. Atsižvelgdama į Reglamento (EB) Nr. 1967/2006 reikalavimus, Slovėnija pateikė naujausios informacijos, pagrindžiančios nukrypti leidžiančios nuostatos galiojimo pratęsimą. Prašymas pateiktas dėl laivų, kurie žvejybos veiklą vykdo daugiau kaip penkerius metus ir vadovaujasi Slovėnijos 2014 m. vasario 13 d. pagal Reglamento (EB) Nr. 1967/2006 19 straipsnio 2 dalį priimtu valdymo planu (3). Tie laivai įrašyti į sąrašą, perduotą Komisijai pagal Reglamento (EB) Nr. 1967/2006 13 straipsnio 9 dalies reikalavimus;

               (6)

               2016 m. liepos 4–8 d. vykusioje 52-ojoje plenarinėje sesijoje Žuvininkystės mokslo, technikos ir ekonomikos komitetas (STECF) įvertino Slovėnijos prašymą leisti taikyti nukrypti leidžiančią nuostatą ir susijusio valdymo plano projektą;

               (7)

               atsižvelgdama į STECF vertinimą, Slovėnija 2016 m. rugsėjo 7 d. Komisijai pateikė papildomų mokslinių duomenų ir ataskaitų, o 2016 m. gruodžio 27 d. – atnaujintą valdymo planą;

               (8)

               2017 m. kovo 27–31 d. vykusioje 54-ojoje plenarinėje sesijoje STECF įvertino Slovėnijos prašymą leisti taikyti nukrypti leidžiančią nuostatą ir papildomus dokumentus. STECF pažymėjo, kad būtina pateikti paaiškinimus dėl leidimus turinčių laivų vykdytos veiklos, naudojamų žvejybos įrankių ir priegaudos. Slovėnija Komisijai pateikė tinkamus paaiškinimus ir užtikrino, kad siekiant padidinti žvejybos įrankių atrankumą bus parengtas su laimikiu ir pastangomis susijęs papildomas mokslinis tyrimas;

               (9)

               nukrypti leidžianti nuostata, kurią Slovėnija prašo leisti taikyti, atitinka Reglamento (EB) Nr. 1967/2006 13 straipsnio 5 ir 9 dalyse nustatytas sąlygas;

               (10)

               visų pirma esama konkrečių geografinių apribojimų – Slovėnijos teritoriniai vandenys niekur nesiekia 50 metrų gylio. Jeigu nukrypti leidžianti nuostata nebūtų taikoma, „volantinos“ tipo tralais veikla galėtų būti vykdoma tik didesniu negu 3 jūrmylių atstumu nuo kranto, kur žvejybos plotai yra smarkiai apriboti dėl komercinės laivybos maršrutams skirto rajono;

               (11)

               valdymo plane nustatytos visos su atitinkama žvejyba susijusios apibrėžtys ir užtikrinama, kad ateityje žvejybos pastangos nebus didinamos, nes žvejybos leidimai bus išduoti tik nurodytiems 12 laivų, kuriems žvejoti Slovėnija jau yra leidusi;

               (12)

               žvejybos „volantinos“ tipo tralais negalima vykdyti kitais žvejybos įrankiais, jos poveikis jūros aplinkai, įskaitant saugomas buveines, nereikšmingas ir ji netrukdo žvejybai žvejybos įrankiais, kitokiais nei tralai, gaubiamieji tinklai ar panašūs velkamieji tinklai;

               (13)

               nukrypti leidžianti nuostata, kurią Slovėnija prašo leisti taikyti, būtų taikoma ribotam skaičiui laivų – tik 12 laivų. Šių laivų registracijos numeriai nurodyti valdymo plane;

               (14)

               atitinkama žvejybos veikla tenkina Reglamento (EB) Nr. 1967/2006 4 straipsnio 1 dalyje nustatytus reikalavimus, kuriais išimties tvarka tam tikromis sąlygomis leidžiama žvejyba virš saugomų buveinių, jei žvejojama neliečiant jūrų žolių sąžalynų;

               (15)

               prašymas leisti taikyti nukrypti leidžiančią nuostatą atitinka Reglamento (EB) Nr. 1967/2006 8 straipsnio 1 dalies h punktą, nes jis susijęs su tralais, kurių tinklo akių dydis ne mažesnis kaip 40 mm;

               (16)

               atitinkama žvejybos veikla tenkina Reglamento (EB) Nr. 1967/2006 9 straipsnio 3 dalyje nustatytus reikalavimus. „Volantinos“ tipo tralais galvakojai moliuskai nėra žvejojami;

               (17)

               į Slovėnijos valdymo planą įtrauktos žvejybos veiklos stebėjimo priemonės, kaip numatyta Reglamento (EB) Nr. 1967/2006 13 straipsnio 9 dalies trečioje pastraipoje ir Tarybos reglamento (EB) Nr. 1224/2009 (4) 14 ir 15 straipsniuose;

               (18)

               todėl prašymas leisti taikyti nukrypti leidžiančią nuostatą turėtų būti patenkintas;

               (19)

               Slovėnija turėtų laiku ir laikydamasi savo valdymo plane numatyto stebėsenos plano teikti Komisijai ataskaitas;

               (20)

               reikėtų numatyti, kad nukrypti leidžiančios nuostatos galiojimo trukmė bus ribota, kad tuo atveju, jei, Komisijai pateiktos ataskaitos duomenimis, naudojamų išteklių išsaugojimo būklė pablogėtų, būtų galima nedelsiant imtis taisomųjų valdymo priemonių ir kartu pagerinti mokslinės informacijos bazę, o ja remiantis būtų tobulinamas valdymo planas;

               (21)

               kadangi Įgyvendinimo reglamentu (ES) Nr. 277/2014 suteiktos nukrypti leidžiančios nuostatos galiojimas baigėsi 2017 m. kovo 23 d., šis reglamentas turėtų būti taikomas nuo 2017 m. kovo 24 d.;

               (22)

               šiame reglamente numatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypti leidžianti nuostata
   Reglamento (EB) Nr. 1967/2006 13 straipsnio 1 dalis netaikoma Slovėnijos teritoriniuose vandenyse 1,5–3 jūrmylių atstumu nuo kranto, nepriklausomai nuo jų gylio, žvejojant „volantinos“ tipo tralais, kuriuos naudoja laivai, kurie:

               a)

               turi registracijos numerį, įrašytą į Slovėnijos pagal Reglamento (EB) Nr. 1967/2006 19 straipsnio 2 dalį priimtą valdymo planą,

               b)

               žvejybos veiklą yra vykdę daugiau kaip penkerius metus ir ateityje neplanuoja didinti naudojamų žvejybos pastangų ir

               c)

               turi žvejybos leidimą ir veiklą vykdo laikydamiesi valdymo plano.

         2 straipsnis
   Stebėsenos planas ir ataskaitų teikimas
   Slovėnija per trejus metus nuo šio reglamento įsigaliojimo Komisijai pateikia ataskaitą, parengtą pagal 1 straipsnyje nurodytame valdymo plane nustatytą stebėsenos planą.
   3 straipsnis
   Įsigaliojimas ir taikymo laikotarpis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. kovo 24 d. iki 2020 m. kovo 27 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 19 d.

            Komisijos vardu

            Pirmininkas

         Jean-Claude JUNCKER

      (1)  OL L 36, 2007 2 8, p. 6.

      (2)  2014 m. kovo 19 d. Komisijos įgyvendinimo reglamentas (ES) Nr. 277/2014, kuriuo nukrypstama nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų žvejojant Slovėnijos teritoriniuose vandenyse „volantinos“ tipo tralais (OL L 82, 2014 3 20, p. 1).

      (3)  2014 m. vasario 13 d. Sprendimas Nr. 34200–2/2014/4.

      (4)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).


title: 2017 m. gruodžio 19 d. Komisijos įgyvendinimo reglamentas (ES) 2017/2387, kuriuo nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 536/2007 leistą naudoti Jungtinių Amerikos Valstijų kilmės paukštienos tarifinę kvotą

text:
20.12.2017

               LT

               Europos Sąjungos oficialusis leidinys

               L 340/45

         KOMISIJOS ĮGYVENDINIMO REGLAMENTAS (ES) 2017/2387
   2017 m. gruodžio 19 d.
   kuriuo nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 536/2007 leistą naudoti Jungtinių Amerikos Valstijų kilmės paukštienos tarifinę kvotą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 536/2007 (2) leista naudoti tarifinę metinę Jungtinių Amerikos Valstijų kilmės paukštienos sektoriaus produktų importo kvotą;

               (2)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis yra mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekis, dėl kurio importo paraiškų pagal Reglamentą (EB) Nr. 536/2007 nebuvo pateikta ir kuris turi būti pridėtas prie 2018 m. balandžio 1 d.–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 536/2007, kuriuo pradedama naudoti Jungtinėms Amerikos Valstijoms skirta paukštienos tarifinė kvota ir nustatomas jos administravimas (OL L 128, 2007 5 16, p. 6).

      PRIEDAS

                  Eilės Nr.

                  Kiekis, dėl kurio paraiškų nebuvo pateikta, pridėtinas prie 2018 m. balandžio 1 d.–birželio 30 d. kvotos daliai skirto kiekio
                  (kg)

                  09.4169

                  15 643 542


title: 2017 m. gruodžio 19 d. Komisijos įgyvendinimo reglamentas (ES) 2017/2384, kuriuo nustatomi darbo jėgos atrankinio tyrimo, atliekamo pagal Tarybos reglamentą (EB) Nr. 577/98, darbo organizavimo ir darbo laiko tvarkos 2019 m. ad hoc modulio techniniai rodikliai (Tekstas svarbus EEE. )

text:
20.12.2017

                  LT

                  Europos Sąjungos oficialusis leidinys

                  L 340/35

            KOMISIJOS ĮGYVENDINIMO REGLAMENTAS (ES) 2017/2384
      2017 m. gruodžio 19 d.
      kuriuo nustatomi darbo jėgos atrankinio tyrimo, atliekamo pagal Tarybos reglamentą (EB) Nr. 577/98, darbo organizavimo ir darbo laiko tvarkos 2019 m. ad hoc modulio techniniai rodikliai
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje (1), ypač į jo 7a straipsnio 5 dalį,
      kadangi:

                  (1)

                  remiantis Europos užimtumo strategija, užimtumo gairėmis (2) ir Europos socialinių teisių ramsčiu (3), visų pirma jo principais, susijusiais su saugiu ir lanksčiu užimtumu, profesinio ir asmeninio gyvenimo pusiausvyra ir pritaikyta darbo aplinka, Europos įmonės ir darbuotojai turėtų gebėti geriau prisitaikyti, be to, minėtuose dokumentuose pabrėžiama, kad būtina rinkti duomenis, atliekant platų Europos lygmens tyrimą apie naujų darbo organizavimo būdų ir darbo laiko tvarkos taikymą ir su tuo susijusią darbuotojų patirtį;

                  (2)

                  Komisijos deleguotajame reglamente (ES) 2016/1851 (4) nurodomos ir apibūdinamos sritys, kurių išsamesnių duomenų reikėtų gauti (t. y. ad hoc submoduliai), ir kurios, pagal Reglamentą (EB) Nr. 577/98 atliekant darbo jėgos atrankinį tyrimą, turėtų būti įtrauktos į darbo organizavimo ir darbo laiko tvarkos 2019 m. ad hoc modulį;

                  (3)

                  todėl turėtų būti nustatyti darbo organizavimo ir darbo laiko tvarkos ad hoc modulio techniniai rodikliai, filtrai, kodai ir valstybių narių duomenų perdavimo terminas;

                  (4)

                  šiame reglamente nustatytos priemonės atitinka Europos statistikos sistemos komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Darbo organizavimo ir darbo laiko tvarkos 2019 m. ad hoc modulio techniniai rodikliai, naudotini filtrai, kodai ir terminas, iki kurio valstybės narės turi pateikti rezultatus Komisijai, nustatyti šio reglamento priede.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. gruodžio 19 d.

               Komisijos vardu

               Pirmininkas

            Jean-Claude JUNCKER

         (1)  OL L 77, 1998 3 14, p. 3.

         (2)  2015 m. spalio 5 d. Tarybos sprendimas (ES) 2015/1848 dėl valstybių narių užimtumo politikos gairių 2015 m. (OL L 268, 2015 10 15, p. 28).

         (3)  https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_lt

         (4)  2016 m. birželio 14 d. Komisijos deleguotasis reglamentas (ES) 2016/1851, kuriuo priimama Tarybos reglamente (EB) Nr. 577/98 nustatyto darbo jėgos atrankinio tyrimo 2019–2021 m. ad hoc modulių programa (OL L 284, 2016 10 20, p. 1).

         PRIEDAS
         Šiame priede nustatomi darbo organizavimo ir darbo laiko tvarkos ad hoc modulio, kurį suplanuota taikyti 2019 m., techniniai rodikliai, naudotini filtrai ir kodai. Taip pat nustatomos datos, kada valstybės narės turi pateikti duomenis Komisijai.

            Rezultatų perdavimo Komisijai terminas: 2020 m. kovo 31 d.

            Siunčiant duomenis naudotini filtrai ir kodai: kaip nustatyta Komisijos reglamento (EB) Nr. 377/2008 (1) III priede.

            Neprivalomiems svorio daugikliams skirtos skiltys, naudotinos imties dalies atveju arba negavus atsakymo: 226–229 skiltys, kuriose įrašomi sveikieji skaičiai, ir 230–231 skiltys, kuriose įrašomi skaičiai dešimtųjų tikslumu.
         1.   Submodulis „Darbo laiko lankstumas“

                     Pavadinimas / Skiltis

                     Kodas

                     Aprašymas

                     Filtras

                     VARIWT

                        Kintamas darbo laikas

                     WSTATOR = 1,2

                     211

                        Kaip nustatoma darbo laiko pradžia ir pabaiga pagrindinėje darbovietėje

                     1

                     Darbuotojas gali pats nustatyti savo darbo laiką

                     2

                     Darbuotojas gali nustatyti savo darbo laiką su tam tikrais apribojimais

                     3

                     Iš esmės darbo laiką nustato darbdavys ar organizacija

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     FREEHOUR

                        Teisė padaryti kelių valandų pertrauką

                     VARIWT = 2,3,neužpildyta

                     212

                        Galimybė pagrindinėje darbovietėje padaryti vienos ar dviejų valandų pertrauką vienos darbo dienos metu asmeniniams ar šeimos reikalams tvarkyti

                     1

                     Labai paprasta

                     2

                     Gana paprasta

                     3

                     Gana sudėtinga

                     4

                     Labai sudėtinga

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     FREELEAV

                        Teisė atostogauti

                     WSTATOR = 1,2

                     213

                        Galimybė pagrindinėje darbovietėje atostogauti vieną ar dvi dienas per trijų darbo dienų laikotarpį

                     1

                     Labai paprasta

                     2

                     Gana paprasta

                     3

                     Gana sudėtinga

                     4

                     Labai sudėtinga

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     FLEXWT

                        Darbdavio pageidaujamas darbo laiko lankstumas

                     WSTATOR = 1,2

                     214

                        Kaip dažnai darbuotojo pagrindinėje darbovietėje neplanuotai prašoma pakeisti darbo laiką

                     1

                     Bent kartą per savaitę

                     2

                     Rečiau nei kiekvieną savaitę, bet bent kiekvieną mėnesį

                     3

                     Rečiau nei kiekvieną mėnesį arba niekada

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     AVAIFREE

                        Pasirengimas dirbti laisvu nuo darbo laiku

                     WSTATOR = 1,2

                     215

                        Per pastaruosius du mėnesius į darbuotoją buvo kreiptasi laisvu nuo darbo laiku, kad jis atliktų kokias nors pagrindinio darbo užduotis nelaukdamas kitos darbo dienos

                     1

                     Per pastaruosius 2 mėnesius nesikreipta

                     2

                     Kreiptasi kelis kartus

                     3

                     Kreiptasi keletą kartų ir tikėtasi, kad darbuotojas atliks užduotis nelaukdamas kitos darbo dienos

                     4

                     Kreiptasi keletą kartų, tačiau nesitikėta, kad darbuotojas atliks užduotis nelaukdamas kitos darbo dienos

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

               2.   Submodulis „Metodai darbo vietoje“

                     Pavadinimas / Skiltis

                     Kodas

                     Aprašymas

                     Filtras

                     RECHOURS

                        Buvimo darbo vietoje arba darbo laiko registravimas

                     STAPRO = 3

                     216–217

                        Buvimo darbo vietoje arba darbo laiko registravimo būdas pagrindinėje darbovietėje

                     01

                     Buvimas ir laikas neregistruojami

                     02

                     Buvimas registruojamas rankiniu būdu paties darbuotojo

                     03

                     Buvimas registruojamas rankiniu būdu vyresniojo darbuotojo ar bendradarbio

                     04

                     Buvimas registruojamas automatiškai (atėjimo į darbo ar prisijungimo prie kompiuterinės sistemos laiko registravimas)

                     05

                     Buvimas registruojamas kitu būdu

                     06

                     Laikas registruojamas rankiniu būdu paties darbuotojo

                     07

                     Laikas registruojamas rankiniu būdu vyresniojo darbuotojo ar bendradarbio

                     08

                     Laikas registruojamas automatiškai (atėjimo į darbo ar prisijungimo prie kompiuterinės sistemos laiko registravimas)

                     09

                     Laikas registruojamas kitu būdu

                     99

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     PRESSURE

                        Darbas įtempto grafiko sąlygomis

                     WSTATOR = 1,2

                     218

                        Kaip dažnai asmuo dirba įtempto grafiko sąlygomis pagrindinėje darbovietėje

                     1

                     Visada

                     2

                     Dažnai

                     3

                     Kartais

                     4

                     Niekada

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     JOBAUTON

                        Galimybė dirbti savarankiškai

                     WSTATOR = 1,2

                     219–220

                        Galimybė turėti įtakos užduočių eilės tvarkai ir turiniui pagrindinėje darbovietėje

                     11

                     Didelė įtaka eilės tvarkai ir turiniui

                     12

                     Didelė įtaka eilės tvarkai ir tam tikra įtaka turiniui

                     13

                     Didelė įtaka eilės tvarkai ir maža įtaka arba jokios įtakos turiniui

                     21

                     Tam tikra įtaka eilės tvarkai ir didelė įtaka turiniui

                     22

                     Tam tikra įtaka eilės tvarkai ir turiniui

                     23

                     Tam tikra įtaka eilės tvarkai ir maža įtaka arba jokios įtakos turiniui

                     31

                     Didelė įtaka turiniui ir maža įtaka arba jokios įtakos eilės tvarkai

                     32

                     Tam tikra įtaka turiniui ir maža įtaka arba jokios įtakos eilės tvarkai

                     33

                     Maža įtaka arba jokios įtakos eilės tvarkai ir turiniui

                     99

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

               3.   Submodulis „Darbo vieta“

                     Pavadinimas / Skiltis

                     Kodas

                     Aprašymas

                     Filtras

                     PLACEWK

                        Pagrindinė darbo vieta

                     WSTATOR = 1,2

                     221

                        Vieta, kurioje atliekama daugiausia pagrindinio darbo užduočių

                     1

                     Darbdavio arba darbuotojo patalpos

                     2

                     Namai

                     3

                     Klientų patalpos

                     4

                     Nėra pastovios vietos (transporto priemonė, darbas pristatymo tarnyboje ir pan.)

                     5

                     Kita

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     COMMUTM

                        Kelionės į darbą trukmė

                     PLACEWK ≠ 2

                     222–224

                        Kelionės iš namų į pagrindinį darbą (į vieną pusę) trukmė

                     000-240

                     Minutės

                     999

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

                     OTHERLOC

                        Darbas kitose vietose

                     PLACEWK = 1-5

                     225

                        Pagrindinis darbas darbiau nei vienoje vietoje

                     1

                     Kasdien

                     2

                     Ne kasdien, bet bent kiekvieną savaitę

                     3

                     Rečiau nei kiekvieną savaitę, bet bent kiekvieną mėnesį

                     4

                     Rečiau nei kiekvieną mėnesį arba niekada

                     9

                     Netaikoma (neįtraukta į filtrą)

                     Neužpildyta

                     Nėra atsakymo / Nežino

            (1)  2008 m. balandžio 25 d. Komisijos reglamentas (EB) Nr. 377/2008, įgyvendinantis Tarybos reglamento (EB) Nr. 577/98 dėl darbo jėgos atrankinio tyrimo organizavimo Bendrijoje nuostatas dėl naudotino kodifikavimo duomenims nuo 2009 m. perduoti, imties dalies naudojimo duomenims apie struktūrinius kintamuosius rinkti ir tiriamųjų ketvirčių apibrėžimo (OL L 114, 2008 4 26, p. 57).


title: 2017 m. gruodžio 19 d. Komisijos įgyvendinimo reglamentas (ES) 2017/2385, kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 533/2007 leistas naudoti tarifines kvotas paukštienos sektoriuje

text:
20.12.2017

               LT

               Europos Sąjungos oficialusis leidinys

               L 340/41

         KOMISIJOS ĮGYVENDINIMO REGLAMENTAS (ES) 2017/2385
   2017 m. gruodžio 19 d.
   kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 533/2007 leistas naudoti tarifines kvotas paukštienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos reglamentu (EB) Nr. 533/2007 (2) leista naudoti tarifines metines paukštienos sektoriaus produktų importo kvotas;

               (2)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis tam tikrų kvotų atveju didesnis už skirtą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis tam tikrų kvotų atveju mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (4)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Reglamentą (EB) Nr. 533/2007 2018 m. sausio 1 d.–kovo 31 d. kvotos dalies importo licencijų paraiškose, taikomas šio reglamento priede nurodytas paskirstymo koeficientas.
   2.   Kiekis, dėl kurio importo paraiškų pagal Reglamentą (EB) Nr. 533/2007 nebuvo pateikta, ir kuris turi būti pridėtas prie 2018 m. balandžio 1 d.–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. gegužės 14 d. Komisijos reglamentas (EB) Nr. 533/2007, leidžiantis naudoti tarifines kvotas paukštienos sektoriuje bei nustatantis jų administravimo tvarką (OL L 125, 2007 5 15, p. 9).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  Eil. Nr.

                  Paskirstymo koeficientas, taikomas 2018 m. sausio 1 d.–kovo 31 d. kvotos dalies paraiškoms
                  (%)

                  Kiekis, dėl kurio paraiškų nebuvo pateikta, pridėtinas prie 2018 m. balandžio 1 d.–birželio 30 d. kvotos daliai skirto kiekio
                  (kg)

                  09.4067

                  1,404135

                  —

                  09.4068

                  0,138103

                  —

                  09.4069

                  0,118836

                  —

                  09.4070

                  —

                  1 335 750


title: 2017 m. gruodžio 20 d. Komisijos įgyvendinimo reglamentas (ES) 2017/2404, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Maasvallei Limburg“ (SKVN)

text:
21.12.2017

               LT

               Europos Sąjungos oficialusis leidinys

               L 342/1

         KOMISIJOS ĮGYVENDINIMO REGLAMENTAS (ES) 2017/2404
   2017 m. gruodžio 20 d.
   kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Maasvallei Limburg“ (SKVN)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               pagal Reglamento (ES) Nr. 1308/2013 97 straipsnio 2 ir 3 dalis Komisija išnagrinėjo Belgijos ir Nyderlandų paraišką įregistruoti pavadinimą „Maasvallei Limburg“ ir ją paskelbė Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (3)

               pagal Reglamento (ES) Nr. 1308/2013 99 straipsnį pavadinimas „Maasvallei Limburg“ turėtų būti saugomas ir įtrauktas į to reglamento 104 straipsnyje nurodytą registrą;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pavadinimui „Maasvallei Limburg“ (SKVN) suteikiama apsauga.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 20 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 278, 2017 8 22, p. 4.


title: 2017 m. gruodžio 20 d. Komisijos įgyvendinimo reglamentas (ES) 2017/2405, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Picpoul de Pinet“ (SKVN)

text:
21.12.2017

               LT

               Europos Sąjungos oficialusis leidinys

               L 342/3

         KOMISIJOS ĮGYVENDINIMO REGLAMENTAS (ES) 2017/2405
   2017 m. gruodžio 20 d.
   kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Picpoul de Pinet“ (SKVN)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               pagal Reglamento (ES) Nr. 1308/2013 97 straipsnio 2 ir 3 dalis Komisija išnagrinėjo Prancūzijos paraišką įregistruoti pavadinimą „Picpoul de Pinet“. Komisija mano, kad sąlygos, nurodytos Reglamento (ES) Nr. 1308/2013 93–96 straipsniuose, 97 straipsnio 1 dalyje ir 100, 101 ir 102 straipsniuose, yra tenkinamos. Taip pat ji mano, kad apsauga gali būti suteikta visam jungtiniam pavadinimui „Picpoul de Pinet“ remiantis tradiciniu jo naudojimu, nebent bus pateiktas prieštaravimas. Komisija taip pat mano, kad toks įregistravimas netrukdytų naudoti, jei laikomasi taikomų Sąjungos teisinės sistemos principų ir taisyklių, „Piquepoul“ vynuogių veislės pavadinimo arba jo sinonimų, kai tas pavadinimas nesutampa su pavadinimu „Picpoul de Pinet“ arba jame nėra nuorodos į geografinį aptariamo pavadinimo elementą, nes netenkinamos Reglamento (ES) Nr. 1308/2013 100 straipsnio 3 dalies pirmoje pastraipoje nustatytos sąlygos. Registracijos paraiška buvo paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (3)

               remiantis Reglamento (ES) Nr. 1308/2013 99 straipsniu, pavadinimas „Picpoul de Pinet“ turėtų būti saugomas ir įtrauktas į to reglamento 104 straipsnyje nurodytą registrą;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pavadinimui „Picpoul de Pinet“ (SKVN) suteikiama apsauga.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 20 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 253, 2017 8 4, p. 4.


title: 2017 m. gruodžio 20 d. Komisijos įgyvendinimo reglamentas (ES) 2017/2406, kuriuo nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 442/2009 leistas naudoti tarifines kvotas kiaulienos sektoriuje

text:
21.12.2017

               LT

               Europos Sąjungos oficialusis leidinys

               L 342/4

         KOMISIJOS ĮGYVENDINIMO REGLAMENTAS (ES) 2017/2406
   2017 m. gruodžio 20 d.
   kuriuo nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 442/2009 leistas naudoti tarifines kvotas kiaulienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 442/2009 (2) leista naudoti tarifines metines kiaulienos sektoriaus produktų importo kvotas. Kvotos, nurodytos minėto reglamento I priedo B dalyje administruojamos taikant vienalaikio nagrinėjimo metodą;

               (2)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekis, dėl kurio importo paraiškų pagal Reglamentą (EB) Nr. 442/2009 nebuvo pateikta, ir kuris turi būti pridėtas prie 2018 m. balandžio 1 d.–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 20 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2009 m. gegužės 27 d. Komisijos reglamentas (EB) Nr. 442/2009, kuriuo leidžiama naudoti Bendrijos tarifines kvotas kiaulienos sektoriuje ir nustatoma jų administravimo tvarka (OL L 129, 2009 5 28, p. 13).

      PRIEDAS

                  Eilės Nr.

                  Kiekis, dėl kurio paraiškų nepateikta, pridėtinas prie 2018 m. balandžio 1 d.–birželio 30 d. laikotarpiui skirto kiekio
                  (kg)

                  09.4038

                  25 693 750

                  09.4170

                  3 691 500


title: 2017 m. gruodžio 20 d. Komisijos įgyvendinimo reglamentas (ES) 2017/2407, kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje

text:
21.12.2017

               LT

               Europos Sąjungos oficialusis leidinys

               L 342/6

         KOMISIJOS ĮGYVENDINIMO REGLAMENTAS (ES) 2017/2407
   2017 m. gruodžio 20 d.
   kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo licencijų paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos reglamentu (EB) Nr. 539/2007 (2) leista naudoti tarifines metines kiaušinių ir kiaušinių albumino sektoriaus produktų importo kvotas;

               (2)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis [tam tikrų kvotų atveju] didesnis už skirtą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos dalies importo licencijų paraiškose nurodytas kiekis tam tikrų kvotų atveju mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (4)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Reglamentą (EB) Nr. 539/2007 2018 m. sausio 1 d.–kovo 31 d. kvotos dalies importo licencijų paraiškose, taikomas šio reglamento priede nurodytas paskirstymo koeficientas.
   2.   Kiekis, dėl kurio importo paraiškų pagal Reglamentą (EB) Nr. 539/2007 nebuvo pateikta, ir kuris turi būti pridėtas prie 2018 m. balandžio 1 d.–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 20 d.

            Komisijos vardu

            Pirmininko vardu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 539/2007, leidžiantis naudoti tarifines kvotas kiaušinių ir kiaušinių albumino sektoriuje bei nustatantis jų administravimo tvarką (OL L 128, 2007 5 16, p. 19).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  Eilės. Nr.

                  Paskirstymo koeficientas, taikomas 2018 m. sausio 1 d.–kovo 31 d. kvotos dalies paraiškoms
                  (en %)

                  Kiekis, dėl kurio paraiškų nebuvo pateikta, pridėtinas prie 2018 m. balandžio 1 d.–birželio 30 d. kvotos daliai skirto kiekio
                  (kiaušinių su lukštu ekvivalentas, kg)

                  09.4015

                  —

                  105 912 000

                  09.4401

                  99,823823

                  0

                  09.4402

                  —

                  10 545 000


title: 2017 m. gruodžio 21 d. Komisijos įgyvendinimo reglamentas (ES) 2017/2421, kuriuo nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Įgyvendinimo reglamentu (ES) 2015/2077 leistas naudoti Ukrainos kilmės kiaušinių, kiaušinių produktų ir albuminų tarifines kvotas

text:
22.12.2017

               LT

               Europos Sąjungos oficialusis leidinys

               L 343/62

         KOMISIJOS ĮGYVENDINIMO REGLAMENTAS (ES) 2017/2421
   2017 m. gruodžio 21 d.
   kuriuo nustatomas kiekis, pridėtinas prie kiekio, nustatyto 2018 m. balandžio 1 d.–birželio 30 d. laikotarpiui pagal Įgyvendinimo reglamentu (ES) 2015/2077 leistas naudoti Ukrainos kilmės kiaušinių, kiaušinių produktų ir albuminų tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos įgyvendinimo reglamentu (ES) 2015/2077 (2) leista naudoti tarifines metines Ukrainos kilmės kiaušinių, kiaušinių produktų ir albuminų tarifines kvotas;

               (2)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos laikotarpio dalies importo licencijų paraiškose nurodytas kiekis mažesnis už kiekį, kurį galima importuoti. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Prie 2018 m. balandžio 1 d.–birželio 30 d. kvotos laikotarpio dalies pridėtinas kiekis, dėl kurio pagal Įgyvendinimo reglamentą (ES) 2015/2077 importo licencijų paraiškų nepateikta, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 21 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2015 m. lapkričio 18 d. Komisijos įgyvendinimo reglamentas (ES) 2015/2077, kuriuo leidžiama pradėti naudoti Ukrainos kilmės kiaušinių, kiaušinių produktų ir albuminų Sąjungos importo tarifines kvotas ir nustatoma jų administravimo tvarka (OL L 302, 2015 11 19, p. 57).

      PRIEDAS

                  Eilės Nr.

                  Kiekis, dėl kurio paraiškų nepateikta, pridėtinas prie 2018 m. balandžio 1 d.–birželio 30 d. laikotarpiui skirto kiekio
                  (kiaušinių su lukštais ekvivalento kg)

                  09.4275

                  279 202

                  09.4276

                  375 000


title: 2017 m. gruodžio 21 d. Komisijos įgyvendinimo reglamentas (ES) 2017/2419, kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo teisių paraiškos pagal Įgyvendinimo reglamentu (ES) 2015/2078 leistas naudoti Ukrainos kilmės paukštienos tarifines kvotas

text:
22.12.2017

               LT

               Europos Sąjungos oficialusis leidinys

               L 343/56

         KOMISIJOS ĮGYVENDINIMO REGLAMENTAS (ES) 2017/2419
   2017 m. gruodžio 21 d.
   kuriuo nustatomas paskirstymo koeficientas, taikytinas kiekiui, dėl kurio 2017 m. gruodžio 1–7 d. pateiktos importo teisių paraiškos pagal Įgyvendinimo reglamentu (ES) 2015/2078 leistas naudoti Ukrainos kilmės paukštienos tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos įgyvendinimo reglamentu (ES) 2015/2078 (2) leista naudoti tarifines metines paukštienos sektoriaus produktų, kurių kilmės šalis yra Ukraina, importo kvotas;

               (2)

               2017 m. gruodžio 1–7 d. pateiktose 2018 m. sausio 1 d.–kovo 31 d. kvotos laikotarpio dalies importo teisių paraiškose nurodytas kiekis viršija kiekį, kurį galima importuoti. Todėl kiekį, kuriam importuoti galima suteikti importo teises, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 6 straipsnio 3 dalimi kartu su to reglamento 7 straipsnio 2 dalimi;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekiui, nurodytam pagal Įgyvendinimo reglamentą (ES) 2015/2078 pateiktose 2018 m. sausio 1 d.–kovo 31 d. kvotos laikotarpio dalies importo teisių paraiškose, taikomas šio reglamento priede nurodytas paskirstymo koeficientas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 21 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2015 m. lapkričio 18 d. Komisijos įgyvendinimo reglamentas (ES) 2015/2078, kuriuo leidžiama pradėti naudoti Ukrainos kilmės paukštienos Sąjungos importo tarifines kvotas ir nustatoma jų administravimo tvarka (OL L 302, 2015 11 19, p. 63).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  Eilės Nr.

                  Paskirstymo koeficientas. 2018 m. sausio 1 d.–kovo 31 d. laikotarpiu pateiktos paraiškos
                  (%)

                  09.4273

                  2,644683

                  09.4274

                  23,716742


title: 2017 m. gruodžio 21 d. Komisijos įgyvendinimo reglamentas (ES) 2017/2420, kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 891/2009 leistas naudoti cukraus sektoriaus tarifines kvotas 2017 m. gruodžio 1–7 d. pateiktose importo licencijų paraiškose, ir kuriuo sustabdomas tokių licencijų paraiškų teikimas

text:
22.12.2017

               LT

               Europos Sąjungos oficialusis leidinys

               L 343/59

         KOMISIJOS ĮGYVENDINIMO REGLAMENTAS (ES) 2017/2420
   2017 m. gruodžio 21 d.
   kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 891/2009 leistas naudoti cukraus sektoriaus tarifines kvotas 2017 m. gruodžio 1–7 d. pateiktose importo licencijų paraiškose, ir kuriuo sustabdomas tokių licencijų paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos reglamentu (EB) Nr. 891/2009 (2) leista naudoti cukraus sektoriaus produktų metines importo tarifines kvotas;

               (2)

               2017 m. gruodžio 1–7 d. pateiktose 2017 m. gruodžio 1–31 d. kvotos laikotarpio dalies importo licencijų paraiškose nurodytas kiekis viršija kiekį, kurį galima importuoti pagal eilės numerį 09.4321. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi. Naujų paraiškų pagal šį eilės numerį teikimas turėtų būti sustabdytas iki tarifinės kvotos laikotarpio pabaigos;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Komisijos įgyvendinimo reglamentą (EB) Nr. 891/2009 2017 m. gruodžio 1–7 d. pateiktose importo licencijų paraiškose, taikomas šio reglamento priede nurodytas paskirstymo koeficientas.
   2.   Naujų importo licencijų paraiškų pagal priede nurodytus eilės numerius teikimas sustabdomas iki 2017–2018 m. tarifinės kvotos laikotarpio pabaigos.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 21 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2009 m. rugsėjo 25 d. Komisijos reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (OL L 254, 2009 9 26, p. 82).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  CXL lengvatinis cukrus
                  2017–2018 m. kvotos laikotarpis
                  2017 m. gruodžio 1–7 d. pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Naujų paraiškų teikimas

                  09.4317

                  Australija

                  —

                  09.4318

                  Brazilija

                  —

                  09.4319

                  Kuba

                  —

                  09.4320

                  Kitos trečiosios šalys

                  —

                  09.4321

                  Indija

                  25,000213

                  Sustabdytas

                  09.4329

                  Brazilija

                  —

                  09.4330

                  Brazilija

                  Taikoma 2022–2023 ir 2023–2024 m.

                  Balkanų cukrus
                  2017–2018 m. kvotos laikotarpis
                  2017 m. gruodžio 1–7 d. pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Naujų paraiškų teikimas

                  09.4324

                  Albanija

                  —

                  09.4325

                  Bosnija ir Hercegovina

                  —

                  09.4326

                  Serbija

                  —

                  09.4327

                  Buvusioji Jugoslavijos Respublika Makedonija

                  —


title: 2018 m. vasario 9 d. Komisijos įgyvendinimo reglamentas (ES) 2018/207, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Laguiole“ (SKVN)) specifikacijos pakeitimas

text:
13.2.2018

               LT

               Europos Sąjungos oficialusis leidinys

               L 39/1

         KOMISIJOS ĮGYVENDINIMO REGLAMENTAS (ES) 2018/207
   2018 m. vasario 9 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Laguiole“ (SKVN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Laguiole“, kuri įregistruota Komisijos reglamentu (EB) Nr. 1107/96 (2) su pakeitimais, padarytais Komisijos reglamentu (ES) Nr. 2015/1770 (3), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Laguiole“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 9 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  2015 m. rugsėjo 29 d. Komisijos įgyvendinimo reglamentas (ES) 2015/1770, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Laguiole (SKVN)] (OL L 258, 2015 10 3, p. 1).

      (4)  OL C 361, 2017 10 25, p. 42.


title: 2018 m. vasario 13 d. Komisijos įgyvendinimo reglamentas (ES) 2018/215, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Mergelland“ (SKVN)

text:
14.2.2018

               LT

               Europos Sąjungos oficialusis leidinys

               L 41/14

         KOMISIJOS ĮGYVENDINIMO REGLAMENTAS (ES) 2018/215
   2018 m. vasario 13 d.
   kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Mergelland“ (SKVN)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               pagal Reglamento (ES) Nr. 1308/2013 97 straipsnio 2 ir 3 dalis Komisija išnagrinėjo Nyderlandų paraišką įregistruoti pavadinimą „Mergelland“ ir ją paskelbė Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (3)

               remiantis Reglamento (ES) Nr. 1308/2013 99 straipsniu, pavadinimas „Mergelland“ turėtų būti saugomas ir įtrauktas į to reglamento 104 straipsnyje nurodytą registrą;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pavadinimui „Mergelland“ (SKVN) suteikiama apsauga.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 13 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 296, 2017 9 7, p. 2.


title: 2018 m. vasario 13 d. Komisijos įgyvendinimo reglamentas (ES) 2018/214, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pla i Llevant“ (SKVN) specifikacijos pakeitimas

text:
14.2.2018

               LT

               Europos Sąjungos oficialusis leidinys

               L 41/13

         KOMISIJOS ĮGYVENDINIMO REGLAMENTAS (ES) 2018/214
   2018 m. vasario 13 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pla i Llevant“ (SKVN) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               Komisija išnagrinėjo Ispanijos pagal Reglamento (ES) Nr. 1308/2013 105 straipsnį pateiktą saugomos kilmės vietos nuorodos „Pla i Llevant“ specifikacijos pakeitimo paraišką;

               (2)

               Komisija paskelbė specifikacijos pakeitimo paraišką Europos Sąjungos oficialiajame leidinyje, kaip reikalaujama Reglamento (ES) Nr. 1308/2013 (2) 97 straipsnio 3 dalyje;

               (3)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (4)

               todėl specifikacijos pakeitimo paraiška turėtų būti patvirtinta pagal Reglamento (ES) Nr. 1308/2013 99 straipsnį;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Pla i Llevant“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 13 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 284, 2017 8 29, p. 5.


title: 2018 m. vasario 15 d. Komisijos įgyvendinimo reglamentas (ES) 2018/223, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei

text:
16.2.2018

               LT

               Europos Sąjungos oficialusis leidinys

               L 43/10

         KOMISIJOS ĮGYVENDINIMO REGLAMENTAS (ES) 2018/223
   2018 m. vasario 15 d.
   kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl tam tikrų ribojančių priemonių Zimbabvei (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 314/2004 III priede išvardyti asmenys ir subjektai, kurių lėšos ir ekonominiai ištekliai pagal tą reglamentą įšaldomi;

               (2)

               Tarybos sprendimu 2011/101/BUSP (2) nustatyti fiziniai ir juridiniai asmenys, kuriems turi būti taikomi apribojimai, kaip nurodyta to sprendimo 5 straipsnyje, ir Reglamentu (EB) Nr. 314/2004 tas sprendimas vykdomas, jeigu būtina imtis veiksmų Sąjungos lygmeniu;

               (3)

               2018 m. vasario 15 d. Taryba nusprendė Sprendimo 2011/101/BUSP priede pateikto asmenų ir subjektų, kuriems taikomos ribojamosios priemonės, sąraše atnaujinti įrašą dėl vieno asmens. Taryba šį asmenį į sąrašą įtraukė kaip buvusį Zimbabvės prezidentą, atsakingą už veiklą, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai;

               (4)

               todėl Reglamento (EB) Nr. 314/2004 III priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 314/2004 III priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 15 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 55, 2004 2 24, p. 1.

      (2)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).

      PRIEDAS
      Reglamento (EB) Nr. 314/2004 III priedas iš dalies keičiamas taip:
      Įrašas dėl skirsnyje „1. Asmenys“ nurodyto fizinio asmens:

                     Vardas, pavardė (ir kiti vardai)

                     Tapatybės informacija

                     Įtraukimo į sąrašą pagrindai

                                 „1)

                                 Mugabe, Robert Gabriel

                     Prezidentas, gimęs 1924 m. vasario 21 d. Paso Nr. AD001095.

                     Vyriausybės vadovas, atsakingas už veiklą, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai.“

      pakeičiamas šiuo įrašu

                     Vardas, pavardė (ir kiti vardai)

                     Tapatybės informacija

                     Įtraukimo į sąrašą pagrindai

                                 „1)

                                 Mugabe, Robert Gabriel

                     Gimęs 1924 m. vasario 21 d. Paso Nr. AD001095.

                     Buvęs prezidentas, asmuo, atsakingas už veiklą, kuria šiurkščiai pažeidžiami demokratijos, pagarbos žmogaus teisėms ir teisinės valstybės principai.“


title: 2018 m. vasario 9 d. Komisijos įgyvendinimo reglamentas (ES) 2018/220 dėl tam tikrų prekių klasifikavimo Kombinuotojoje nomenklatūroje

text:
16.2.2018

                  LT

                  Europos Sąjungos oficialusis leidinys

                  L 43/3

            KOMISIJOS ĮGYVENDINIMO REGLAMENTAS (ES) 2018/220
      2018 m. vasario 9 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. vasario 9 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas (KN kodas)

                     Motyvai

                     (1)

                     (2)

                     (3)

                     Mechaninis įrenginys – rankinis barstytuvas, sudarytas iš plieno konstrukcijos, maždaug 60 l talpos plastikinio rezervuaro su drobiniu įklotu, apačioje įtaisyto sukamojo barstymo mechanizmo ir dviejų pneumatinių padangų.
                     Jis skirtas trąšoms, smėliui, sėkloms, druskai ir kitoms medžiagoms paskirstyti (išbarstant arba paskleidžiant sukamuoju būdu). Barstomą kiekį galima reguliuoti rankenėle. Įrenginys tinka reguliariai didelių plotų priežiūrai.
                     Žr. paveikslą (*1).

                     8424 89 70

                     Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis, 84 skirsnio 2 pastaba ir KN kodus 8424 , 8424 89  ir 8424 89 70  atitinkančiais prekių aprašymais.
                     Įrenginys atitinka 8424  pozicijos aprašymą (skirtas smėliui ir druskai paskleisti) ir 8432  pozicijos aprašymą (trąšų barstytuvas ir sėjamoji). Jis neklasifikuotinas pagal XVI skyriaus 3 pastabą, nes neatlieka vienos pagrindinės funkcijos. Remiantis 84 skirsnio 2 pastaba, įrenginys, atitinkantis vienos arba kelių pozicijų, priklausančių 8401 –8424  pozicijų intervalui ir tuo pat metu vienos arba kelių pozicijų, priklausančių 8425 –8480  pozicijų intervalui, aprašymus, turi būti priskiriamas jį atitinkančiai pirmos grupės pozicijai (šiuo atveju 8424  pozicijai).
                     Įrenginys gali būti naudojamas kaip 8424 82  subpozicijai priskiriamas žemės ūkio arba sodininkystės įtaisas ir kaip kitas 8424 89  subpozicijai priskiriamas įtaisas. Atsižvelgiant į įrenginio charakteristikas, nė viena iš nurodytų funkcijų nelaikytina pagrindine jo funkcija, kaip apibrėžta XVI skyriaus 3 pastaboje, ir nė vienoje iš šių dviejų subpozicijų nėra pateiktas tikslesnis aprašymas. Taigi įrenginys priskirtinas paskutinei pagal numeraciją subpozicijai.
                     Todėl įrenginys laikytinas kitu mechaniniu skysčių ar miltelių išsvaidymo, paskleidimo arba purškimo įtaisu ir jam priskirtinas KN kodas 8424 89 70 .

            (*1)  Paveikslas pateikiamas tik dėl informacijos.


title: 2018 m. vasario 16 d. Komisijos įgyvendinimo reglamentas (ES) 2018/230, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Monor, Monori“ (SKVN)

text:
17.2.2018

               LT

               Europos Sąjungos oficialusis leidinys

               L 45/1

         KOMISIJOS ĮGYVENDINIMO REGLAMENTAS (ES) 2018/230
   2018 m. vasario 16 d.
   kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Monor, Monori“ (SKVN)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               remdamasi Reglamento (ES) Nr. 1308/2013 97 straipsnio 2 ir 3 dalimis Komisija išnagrinėjo Vengrijos pateiktą pavadinimo „Monor, Monori“ įregistravimo paraišką ir ją paskelbė Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (3)

               remiantis Reglamento (ES) Nr. 1308/2013 99 straipsniu, pavadinimas „Monor, Monori“ turėtų būti saugomas ir įtrauktas į to reglamento 104 straipsnyje nurodytą registrą;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pavadinimui „Monor, Monori“ (SKVN) suteikiama apsauga.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 16 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 329, 2017 9 30, p. 4.